CELEX: 32017R1491
Language: hr
Date: 2017-08-21 00:00:00
Title: Provedbena uredba Komisije (EU) 2017/1491 оd 21. kolovoza 2017. o produljenju odobrenja aktivne tvari 2,4-DB u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (Tekst značajan za EGP. )

22.8.2017   
            
            
               HR
            
            
               Službeni list Europske unije
            
            
               L 216/15
            
         PROVEDBENA UREDBA KOMISIJE (EU) 2017/1491
   оd 21. kolovoza 2017.
   o produljenju odobrenja aktivne tvari 2,4-DB u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 20. stavak 1.,
   budući da:
   
               (1)
            
            
               Direktivom Komisije 2003/31/EZ (2) 2,4-DB uvršten je u Prilog I. Direktivi Vijeća 91/414/EEZ (3) kao aktivna tvar.
            
         
               (2)
            
            
               Aktivne tvari uvrštene u Prilog I. Direktivi 91/414/EEZ smatraju se odobrenima u skladu s Uredbom (EZ) br. 1107/2009 te su uvrštene u dio A Priloga Provedbenoj uredbi Komisije (EU) br. 540/2011 (4).
            
         
               (3)
            
            
               Odobrenje aktivne tvari 2,4-DB, kako je navedena u dijelu A Priloga Provedbenoj uredbi (EU) br. 540/2011, istječe 31. listopada 2017.
            
         
               (4)
            
            
               Zahtjev za produljenje odobrenja aktivne tvari 2,4-DB podnesen je u skladu s člankom 1. Provedbene uredbe Komisije (EU) br. 844/2012 (5) u roku predviđenom tim člankom.
            
         
               (5)
            
            
               Podnositelj zahtjeva dostavio je dopunsku dokumentaciju u skladu sa zahtjevima iz članka 6. Provedbene uredbe (EU) br. 844/2012. Država članica izvjestiteljica utvrdila je da je zahtjev potpun.
            
         
               (6)
            
            
               Država članica izvjestiteljica nakon savjetovanja s državom članicom suizvjestiteljicom pripremila je izvješće o ocjeni produljenja i dostavila ga 3. lipnja 2015. Europskoj agenciji za sigurnost hrane (dalje u tekstu: „Agencija”) i Komisiji.
            
         
               (7)
            
            
               Agencija je izvješće o ocjeni produljenja dostavila na podnošenje primjedbi podnositelju zahtjeva i državama članicama te je primljene primjedbe proslijedila Komisiji. Agencija je usto sažetak dopunske dokumentacije učinila dostupnim javnosti.
            
         
               (8)
            
            
               Agencija je 13. svibnja 2016. Komisiji dostavila zaključak (6) o tome može li se pretpostaviti da aktivna tvar 2,4-DB ispunjava mjerila za odobravanje iz članka 4. Uredbe (EZ) br. 1107/2009. Komisija je 18. svibnja 2017. Stalnom odboru za bilje, životinje, hranu i hranu za životinje dostavila nacrt izvješća o produljenju za aktivnu tvar 2,4-DB.
            
         
               (9)
            
            
               Podnositelju zahtjeva omogućeno je podnošenje primjedbi na nacrt izvješća o produljenju.
            
         
               (10)
            
            
               Za jednu ili više reprezentativnih uporaba najmanje jednog sredstva za zaštitu bilja koje sadržava aktivnu tvar 2,4-DB utvrđeno je da su mjerila za odobravanje predviđena člankom 4. Uredbe (EZ) br. 1107/2009 ispunjena. Stoga je primjereno produljiti odobrenje za aktivnu tvar 2,4-DB.
            
         
               (11)
            
            
               Procjena rizika za produljenje odobrenja aktivne tvari 2,4-DB temelji se na ograničenom broju reprezentativnih uporaba, no time se ne ograničavaju uporabe za koje se mogu odobriti sredstva za zaštitu bilja koja sadržavaju aktivnu tvar 2,4-DB. Stoga je primjereno ukinuti ograničenje za uporabu te tvari isključivo kao herbicida.
            
         
               (12)
            
            
               Provedbenu uredbu (EU) br. 540/2011 trebalo bi stoga na odgovarajući način izmijeniti.
            
         
               (13)
            
            
               Provedbenom uredbom Komisije (EU) 2016/950 (7) rok valjanosti odobrenja za aktivnu tvar 2,4-DB produljen je do 31. listopada 2017. kako bi se postupak produljenja mogao završiti prije isteka roka valjanosti odobrenja te tvari.
            
         
               (14)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Produljenje odobrenja aktivne tvari
   Odobrenje aktivne tvari 2,4-DB produljuje se kako je utvrđeno u Prilogu I.
   Članak 2.
   Izmjene Provedbene uredbe (EU) br. 540/2011
   Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.
   Članak 3.
   Stupanje na snagu i datum primjene
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. studenoga 2017.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. kolovoza 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 309, 24.11.2009., str. 1.
   
   
      (2)  Direktiva Komisije 2003/31/EZ od 11. travnja 2003. o izmjeni Direktive Vijeća 91/414/EEZ radi uvrštavanja aktivnih tvari 2,4-DB, beta-ciflutrin, ciflutrin, iprodion, linuron, maleinski hidrazid i pendimetalin (SL L 101, 23.4.2003., str. 3.).
   
      (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).
   
      (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).
   
      (5)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).
   
      (6)  EFSA (Europska agencija za sigurnost hrane), 2016. Zaključak o stručnom pregledu procjene rizika od pesticida s aktivnom tvari 2,4-DB. EFSA Journal 2016.; 14(5):4500. Dostupno na internetu: www.efsa.europa.eu.
   
      (7)  Provedbena uredba Komisije (EU) 2016/950 оd 15. lipnja 2016. o izmjeni Provedbene uredbe (EU) br. 540/2011 u pogledu produljenja roka valjanosti odobrenja aktivnih tvari 2,4-DB, beta-ciflutrin, karfentrazon etil, Coniothyrium minitans soj CON/M/91-08 (DSM 9660), ciazofamid, deltametrin, dimetenamid-P, etofumesat, fenamidon, flufenacet, flurtamon, foramsulfuron, fostiazat, imazamoks, jodosulfuron, iprodion, izoksaflutol, linuron, malein hidrazid, mezotrion, oksasulfuron, pendimetalin, pikoksistrobin, siltiofam i trifloksistrobin (SL L 159, 16.6.2016., str. 3.).
   
      PRILOG I.
      
                  Uobičajeni naziv, identifikacijski brojevi
               
               
                  Kemijski naziv prema IUPAC-u
               
               
                  Čistoća (1)
                  
               
               
                  Datum odobrenja
               
               
                  Prestanak odobrenja
               
               
                  Posebne odredbe
               
            
                  2,4-DB
                  CAS br. 94-82-6
                  CIPAC br. 83
               
               
                  4-(2,4-diklorfenoksi) maslačna kiselina
               
               
                  ≥ 940 g/kg
                  Nečistoće:
                  slobodni fenoli (izraženi kao 2,4-diklorfenol (2,4-DCP)): najviše 15 g/kg.
                  Dibenzo-p-dioksini i poliklorirani dibenzofurani (ekvivalenti toksičnosti TCDD (TEQ)): najviše 0,01 mg/kg.
               
               
                  1. studenoga 2017.
               
               
                  31. listopada 2032.
               
               
                  Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o pregledu za 2,4-DB, a posebno njegovi dodaci I. i II.
                  U toj ukupnoj ocjeni države članice moraju obratiti posebnu pozornost na sljedeće:
                  
                              —
                           
                           
                              zaštitu korisnika sredstava i radnika,
                           
                        
                              —
                           
                           
                              zaštitu potrošača od proizvoda životinjskog podrijetla,
                           
                        
                              —
                           
                           
                              zaštitu divljih sisavaca,
                           
                        
                              —
                           
                           
                              zaštitu organizama u tlu koji ne pripadaju ciljanoj skupini,
                           
                        
                              —
                           
                           
                              zaštitu vodenih organizama,
                           
                        
                              —
                           
                           
                              zaštitu kopnenog bilja koje ne pripada ciljnoj skupini.
                           
                        Uvjeti uporabe prema potrebi uključuju mjere za smanjenje rizika.
               
            
         (1)  Dodatni podaci o identifikaciji i specifikaciji aktivne tvari dostupni su u izvješću o pregledu.
   
   
      PRILOG II.
      Prilog Provedbenoj uredbi (EU) br. 540/2011 mijenja se kako slijedi:
      
                  1.
               
               
                  U dijelu A briše se unos 47. za 2,4-DB.
               
            
                  2.
               
               
                  U dijelu B dodaje se sljedeći unos:
                  
                              Broj
                           
                           
                              Uobičajeni naziv, identifikacijski brojevi
                           
                           
                              Kemijski naziv prema IUPAC-u
                           
                           
                              Čistoća (1)
                              
                           
                           
                              Datum odobrenja
                           
                           
                              Prestanak odobrenja
                           
                           
                              Posebne odredbe
                           
                        
                              „116
                           
                           
                              2,4-DB
                              CAS br. 94-82-6
                              CIPAC br. 83
                           
                           
                              4-(2,4-diklorfenoksi) maslačna kiselina
                           
                           
                              ≥ 940 g/kg
                              Nečistoće:
                              slobodni fenoli (izraženi kao 2,4-diklorfenol (2,4-DCP)): najviše 15 g/kg.
                              Dibenzo-p-dioksini i poliklorirani dibenzofurani (ekvivalenti toksičnosti TCDD (TEQ)): najviše 0,01 mg/kg.
                           
                           
                              1. studenoga 2017.
                           
                           
                              31. listopada 2032.
                           
                           
                              Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o pregledu za 2,4-DB, a posebno njegovi dodaci I. i II.
                              U toj ukupnoj ocjeni države članice moraju obratiti posebnu pozornost na sljedeće:
                              
                                          —
                                       
                                       
                                          zaštitu korisnika sredstava i radnika,
                                       
                                    
                                          —
                                       
                                       
                                          zaštitu potrošača od proizvoda životinjskog podrijetla,
                                       
                                    
                                          —
                                       
                                       
                                          zaštitu divljih sisavaca,
                                       
                                    
                                          —
                                       
                                       
                                          zaštitu organizama u tlu koji ne pripadaju ciljanoj skupini,
                                       
                                    
                                          —
                                       
                                       
                                          zaštitu vodenih organizama,
                                       
                                    
                                          —
                                       
                                       
                                          zaštitu kopnenog bilja koje ne pripada ciljnoj skupini.
                                       
                                    Uvjeti uporabe prema potrebi uključuju mjere za smanjenje rizika.”
                           
                        
            
         (1)  Dodatni podaci o identifikaciji i specifikaciji aktivne tvari dostupni su u izvješću o pregledu.